 **РЕПУБЛИКА БЪЛГАРИЯ**

 Министерство на здравеопазването

 Министър на здравеопазването

**З А П О В Е Д**

|  |
| --- |
|  |

**за изменение на Заповед № РД-01-733 от 27.08.2021 г., изменена със Заповед № РД-01-767 от 10.09.2021 г. и Заповед № РД-01-794 от 24.09.2021 г.**

На основание чл. 61, ал. 2, чл. 63, ал. 4, 5 и 11 и чл. 63в от Закона за здравето, чл. 73 от Административнопроцесуалния кодекс, и във връзка с Регламент (ЕС) 2021/953 на Европейския парламент и на Съвета от 14 юни 2021 година относно рамка за издаването, проверката и приемането на оперативно съвместими сертификати за ваксинация срещу, направено изследване за и преболедуване на COVID-19 (Цифров COVID сертификат на ЕС) с цел улесняване на свободното движение по време на пандемията от COVID-19 и Решение № 629 на Министерския съвет от 26 август 2021 г. за удължаване срока на обявената с Решение № 325 на Министерския съвет от 14 май 2020 г. извънредна епидемична обстановка, удължена с Решение № 378 на Министерския съвет от 12 юни 2020 г., Решение № 418 на Министерския съвет от 25 юни 2020 г., Решение № 482 на Министерския съвет от 15 юли 2020 г., Решение № 525 на Министерския съвет от 30 юли 2020 г., Решение № 609 на Министерския съвет от 23 август 2020 г., Решение № 673 на Министерския съвет от 25 септември 2020 г., Решение № 855 на Министерския съвет от 25 ноември 2020 г., Решение № 72 на Министерския съвет от 26 януари 2021 г., Решение № 395 на Министерския съвет от 28 април 2021 г., Решение № 426 на Министерския съвет от 26 май 2021 г. и Решение № 547 на Министерския съвет от 28 юли 2021 г. и предложение от Главния държавен здравен инспектор

**Н А Р Е Ж Д А М:**

**1.** В Заповед № РД-01-733 от 27.08.2021 г., изменена със Заповед № РД-01-767 от 10.09.2021 г.и Заповед № РД-01-794 от 24.09.2021 г. се правят следните изменения:

а) Точка 4.3.2. се изменя така:

„4.3.2. граждани на Европейския съюз, на Европейското икономическо пространство и Конфедерация Швейцария и граждани на Обединено кралство Великобритания и Северна Ирландия и членове на техните семейства, които пристигат от държава-членка на Европейския съюз, Европейското икономическо пространство, Конфедерация Швейцария и от Обединеното кралство Великобритания и Северна Ирландия;”;

б) Приложение № 1 към т. I, 3 се изменя така:

„Приложение № 1 към т. I, 3

**Списък на държавите по цветови зони, държавите, за които е налице информация за установена значителна негативна промяна в епидемичната ситуация и на държави с преминаване на реципрочна основа**

**Зелена зона:**

Република Полша, Република Словакия, Унгария, Република Финландия, Държавата град Ватикан, Чехия, Люксембург, Кралство Дания, Италия, Кралство Испания, Република Малта, Кралство Швеция, Франция, Княжество Монако, Република Португалия, Република Кипър и Исландия.

**Оранжева зона:**

Всички държави извън зелена и червена зона.

**Червена зона:**

Република Индия, Народна република Бангладеш, Федерална демократична република Непал, Мианмар, Кралство Бутан, Демократична социалистическа република Шри Ланка, Република Малдиви, Република Южна Африка, Република Ботсуана, Обединена република Танзания, Република Сейшели, Република Намибия, Република Замбия, Султанат Оман, Туркменистан, Република Таджикистан, Монголия, Република Колумбия, Република Чили, Източна република Уругвай, Република Аржентина, Федеративна република Бразилия, Република Парагвай, Многонационална държава Боливия, Република Перу, Република Суринам, Република Панама, Република Коста Рика, Република Гватемала, Белиз, Република Ел Салвадор, Република Куба, Доминиканска Република, Фиджи, Света Лусия, Федерация Сейнт Китс и Нейвис, Гренада, Палестина, Барбадос, Антигуа и Барбуда, Сингапур, Обединено кралство Великобритания и Северна Ирландия, Грузия, Черна гора, Република Сърбия, Република Литва, Република Латвия, Република Естония, Румъния и Словения.”;

в) Приложение № 4 към т. I, 11 се изменя така:

„Приложение № 4 към т. I, 11

**Списък на държавите, чиито сертификати за ваксинация, изследване и преболедуване на COVID-19 се считат за равностойни на цифровия COVID сертификат на ЕС**

Република Северна Македония, Република Сан Марино, Конфедерация Швейцария, Република Турция, Украйна, Държавата град Ватикан (само по отношение на издаваните сертификати за ваксинация), Княжество Андора, Република Албания, Фарьорските острови, Княжество Монако, Република Панама, Кралство Мароко и Израел.“

**2.** Заповедта влиза в сила от 10.10.2021 г., с изключение на Приложение № 1 към т. I, 3 в частта относно преминаването на Румъния, Словения, Република Естония, Република Латвия, Сингапур, Барбадос, Антигуа и Барбуда в червена зона, която влиза в сила от 13.10.2021 г.

**3.** Заповедта да се публикува на интернет страницата на Министерството на здравеопазването.

Заповедта подлежи на обжалване в едномесечен срок от публикуването на интернет страницата на Министерството на здравеопазването, пред съответния административен съд по реда на Административнопроцесуалния кодекс.

 ***Д-Р СТОЙЧО КАЦАРОВ***

*Министър на здравеопазването*